Rezoliucija dėl tiesioginių užsienio investicijų (TUI) poveikio Afrikos, Karibų jūros ir Ramiojo vandenyno valstybėms



Oficialusis leidinys 058 , 01/03/2008 p. 0026 - 0028



Rezoliucija [1] dėl rinkimų ir rinkimų procesų AKR ir ES šalyse AKR ir ES jungtinė parlamentinė asamblėja, - susirinkusi Kigalyje (Ruanda) 2007 m. lapkričio 19– 22 d., - atsižvelgdama į Darbo tvarkos taisyklių 17 straipsnio 1 dalį, - atsižvelgdama į Afrikos, Karibų jūros ir Ramiojo vandenyno valstybių grupės bei Europos bendrijos ir jos valstybių narių partnerystės susitarimą, pasirašytą Kotonu 2000 m. birželio 23 d. (Kotonu susitarimas) [2], iš dalies pakeistą Liuksemburge 2005 m. birželio 25 d. [3], ir ypač į jo 8 straipsnį, 17 straipsnio 2 dalį ir 20, 31, 33, 96 bei 97 straipsnius, - pabrėždama, kad "politinė aplinka, garantuojanti taiką, saugumą ir stabilumą, pagarbą žmogaus teisėms, demokratijos bei teisinės valstybės principus ir gerą valdymą, yra neatskiriama ilgalaikės plėtros dalis" (Kotonu susitarimo preambulė), - pabrėždama, kad, vadovaujantis AKR ir ES partnerystės susitarimo 9 straipsniu, pagarba "visoms žmogaus teisėms ir pagrindinėms laisvėms, įskaitant pagarbą pagrindinėms socialinėms teisėms, demokratija, grindžiama teisinės valstybės principais, ir skaidrus bei atskaitingas valdymas yra neatsiejama tvarios plėtros dalis", - pabrėždama, kad, vadovaujantis AKR ir ES partnerystės susitarimo 11 straipsniu, šalys turi vykdyti "aktyvią, išsamią ir integruotą taikos kūrimo, konfliktų prevencijos ir sprendimo politiką pagal šią partnerystę", grindžiamą "nuosavybės principu", ir ji visų pirma turi būti koncentruojama į regioninių pajėgumų formavimą, - atsižvelgdama į savo 2004 m. lapkričio 25 d. 8-oje sesijoje Hagoje priimtą rezoliuciją dėl AKR ir ES politinio dialogo (Kotonu susitarimo 8 straipsnis), - atsižvelgdama į savo 2005 m. balandžio 21 d. 9-oje sesijoje Bamake priimtą rezoliuciją dėl AKR valstybių atkūrimo po konfliktų, - atsižvelgdama į savo 2005 m. lapkričio 24 d. 10-oje sesijoje Edinburge priimtą rezoliuciją dėl nacionalinių parlamentų vaidmens įgyvendinant Kotonu partnerystės susitarimą, - atsižvelgdama į savo 2006 m. birželio 22 d. 11-oje sesijoje Vienoje priimtą rezoliuciją dėl regioninės integracijos vaidmens prisidedant prie taikos ir saugumo, - atsižvelgdama į rezoliuciją dėl AKR ir ES bendradarbiavimo ir dalyvavimo AKR šalių rinkimų procesuose ir Jungtinės asamblėjos vaidmens (ACP-EU 2748/99/fin), - atsižvelgdama į Komisijos komunikatą Tarybai ir Europos Parlamentui, pavadintą "ES parama rinkimams ir rinkimų stebėjimas" (COM(2000) 0191), - atsižvelgdama į Europos Parlamento 2002 m. balandžio 25 d. rezoliuciją dėl Komisijos komunikato Tarybai ir Europos Parlamentui dėl Europos Sąjungos vaidmens skatinant žmogaus teises ir demokratizacijos procesą trečiosiose šalyse [4], - atsižvelgdama į Europos Parlamento 2001 m. kovo 15 d. rezoliuciją dėl Komisijos komunikato dėl ES paramos rinkimams ir rinkimų stebėjimo [5], - atsižvelgdama į Europos Parlamento 2004 m. kovo 31 d. rezoliuciją dėl Europos Sąjungos vystymosi politikos valdymo [6] ir 2006 m. balandžio 6 d. rezoliuciją dėl pagalbos veiksmingumo ir korupcijos besivystančiose šalyse [7], - atsižvelgdama į 2005 m. spalio 24 d. priimtą Tarptautinio rinkimų stebėjimo principų deklaraciją ir Tarptautinių rinkimų stebėtojų elgesio kodeksą, kuriems 2007 m. gegužės 16 d. pritarė Europos Parlamentas, - atsižvelgdama į Jungtinių Tautų Chartiją, Afrikos Sąjungos steigiamąjį aktą, Visuotinę žmogaus ir tautų teisių deklaraciją ir visas susijusias tarptautines ir regionines teisės priemones, - atsižvelgdama į Naująją Afrikos vystymosi partnerystę (angl. NEPAD), kurioje sukuriant Afrikos partnerių tarpusavio vertinimo sistemą (angl. APRM) nustatyta Afrikos vyriausybių veiklos visose srityse vertinimo sistema, - atsižvelgdama į Jungtinių Tautų ir kitas tarptautines teisės priemones, kuriose raginama nedelsiant planingai sukurti ilgalaikes teigiamos diskriminacijos priemones, kurios pašalintų dėl istorinės raidos, tradicijų arba papročių atsiradusį disbalansą, dėl kurio moterys negali dalyvauti viešojoje veikloje, - atsižvelgdama į Visuotinės žmogaus teisių deklaracijos 21 straipsnio 3 dalį ir ESBO įsipareigojimus, dėl kurių 1990 m. sutarta Kopenhagoje, - atsižvelgdama į 2000 m. gruodžio 7 d. Nicoje paskelbtą Europos Sąjungos pagrindinių teisių chartiją; - atsižvelgdama į pasiūlymą dėl Tarybos reglamento, įsteigiančio Europos Sąjungos pagrindinių teisių agentūrą, - atsižvelgdama į visus susitarimus tarp Europos Sąjungos ir trečiųjų šalių, - atsižvelgdama į Politikos reikalų komiteto pranešimą (ACP-EU 100.123/07/fin.), A. kadangi demokratijos vystymas ir įtvirtinimas ir teisinės valstybės principai bei pagarba žmogaus teisėms ir pagrindinėms laisvėms yra visuotinis Bendrosios užsienio ir saugumo politikos (BUSP) tikslas ir privalo būti neatsiejama Europos Sąjungos išorės politikos dalis, B. kadangi pastangos propaguoti pagarbą žmogaus teisėms ir demokratiją kaip pagrindinius ES išorės santykių politikos tikslus nepavyks, jei neatsiejamiems principams nebus suteikta pakankama pirmenybė su saugumu susijusių, ekonominių ir politinių interesų atžvilgiu, C. kadangi skurdo mažinimui, kuris yra pagrindinis Sąjungos vystymo politikos tikslas, būtina, kad egzistuotų tikra dalyvavimo demokratija ir atskaitingos, nekorumpuotos vyriausybės, D. kadangi Jungtinė asamblėja, kuri atstovauja AKR ir ES valstybių žmonėms, yra svarbi AKR ir ES santykių dalis ir gali reikšmingai prisidėti prie būsimo AKR ir ES bendradarbiavimo politinių aspektų stiprinimo, E. kadangi Kotonu susitarimas suteikia AKR ir ES jungtinei parlamentinei asamblėjai įgaliojimus dialogo ir konsultacijų būdu skatinti demokratinius procesus, F. kadangi AKR ir ES jungtinė parlamentinė asamblėja yra unikalus dialogo tarp AKR ir ES parlamentų narių forumas, kuriame, be kita ko, aptariami žmogaus teisių ir demokratijos klausimai, G. kadangi politinė demokratija kur kas daugiau nei vien periodiškas balsavimas ir apima visą piliečių dalyvavimo sprendimų priėmime procesą, H. kadangi piliečių teisė dalyvauti viešųjų reikalų tvarkyme gali būti įgyvendinta naudojant įvairias demokratines politines priemones, I. kadangi būtina didinti besivystančių šalių parlamentų gebėjimus siekiant, kad jie galėtų veiksmingai naudotis savo vykdomosios valdžios kontrolės ir biudžeto valdymo galiomis, J. pripažindama nevalstybinių subjektų ir pilietinės visuomenės dalyvavimo gyvybinę svarbą demokratijos veikimui ir bažnyčių ir religinių bendruomenių ar organizacijų, tradicinių bendruomenės lyderių ir pilietinės visuomenės, veikiančios nevyriausybinių organizacijų ir forumų pavidalu, galimą svarbų taikos skatinimo arba tarpininkavimo vaidmenį sukuriant galimybes aptarti ir išspręsti nesutarimus, K. manydama, kad žiniasklaidos laisvė yra viena iš esminių demokratinių rinkimų sudedamųjų dalių, nes piliečiai privalo turėti teisę į informaciją apie įvairius politinius požiūrius, o tai reiškia, kad visos demokratinės politinės jėgos ir rinkimuose dalyvaujantys kandidatai turi turėti galimybę be kliūčių naudotis žiniasklaida, L. kadangi Visuotinėje žmogaus teisių deklaracijoje nurodoma, kad visi piliečiai turi teisę laisvai rinkti pasirinktus atstovus vykdomuose slaptu balsavimu, periodiškai rengiamuose ir teisinguose rinkimuose, remiantis visuotine bei lygia rinkimų teise, ir kadangi ši teisė yra esminis demokratijos ir teisinės valstybės principų elementas, kurio ES ir AKR valstybės laikosi vadovaudamosi savo įvairiais teisiniais įsipareigojimais, M. kadangi Europos Sąjunga privalo atlikti svarbų vaidmenį remdama AKR valstybes, palaikydama žmogaus teises ir demokratiją, skatindama šių teisių sklaidą vykdydama savo išorės veiklą ir greitai ir veiksmingai reaguodama, kai reikšmingai ir nuolat pažeidžiamos žmogaus teisės, N. manydama, kad vyrų ir moterų lygybė ir moterų dalyvavimas priimant sprendimus įstatymų leidžiamosios arba vykdomosios valdžios lygmenyse yra esminės gero valdymo sudedamosios dalys, O. kadangi žmogaus teisių, neapsiribojant vien pilietinėmis ir politinėmis teisėmis, bet apimant taip pat ekonomines, socialines bei kultūrines teises, visuotinumas, individualumas ir nedalomumas turi būti užtikrinami ir propaguojami, P. kadangi politinis pliuralizmas, žodžio laisvė, lygios galimybės naudotis žiniasklaida kampanijos metu, slaptas balsavimas ir pagrindinių kandidatų teisių laikymasis yra pagrindinės demokratinių, laisvų ir teisingų rinkimų sudedamosios dalys, Q. pripažindama, kad rinkimų procesas yra itin svarbus nustatant, kiek laikomasi pagrindinių politinio pliuralizmo principų, taigi būtina, kad valstybės organizuotų rinkimus vadovaudamosi tarptautiniu ir regioniniu mastu pripažintais standartais, R. kadangi rinkimų stebėjimo ir rinkimų vykdymo pagalba yra svarbios ES pasaulinės strategijos, pagal kurią ES santykiuose su besivystančiomis šalimis siekia pagarbos žmogaus teisėms, demokratijos stiprinimo, teisinės valstybės principų įgyvendinimo bei skatina vystymąsi, sudedamosios dalys, S. kadangi demokratijos propagavimas teikiant pagalbą rinkimų vykdymui turi būti grindžiamas politinių sąlygų atitinkamoje šalyje išankstiniu stebėjimu ir rinkimų įvertinimas turi būti nuolatinio stebėjimo ir paramos demokratizacijai proceso dalis, T. kadangi rinkimų įvertinimas, ypač tada, kai jį atlieka demokratiškai išrinkti parlamento nariai, būtinas stiprinant rinkimų proceso teisėtumą, didinant visuomenės pasitikėjimą rinkimais, vengiant rinkimų klastojimo, geriau ginant žmogaus teises ir sprendžiant konfliktus; U. kadangi tolygiai iš AKR ir ES atstovų sudarytos rinkimų stebėjimo delegacijos ir misijos gali tuo pat metu svariai prisidėti prie kritinės padėties atitinkamose šalyse švelninimo, V. kadangi Europos Parlamentas dėl savo demokratinio teisėtumo ir specifinės kompetencijos turėtų atlikti svarbų vaidmenį ES vykdomuose rinkimų įvertinimuose ir kadangi ši EP veikla atkreipia didesnį politinį dėmesį į tokias misijas, W. itin susirūpinusi dėl to, kad daugelis nestabilių AKR valstybių, kurios yra pereinamajame etape tarp konflikto ir demokratijos ir kurių instituciniai gebėjimai vykdyti laisvus, teisingus ir saugius rinkimus riboti, gali lengvai vėl patekti į konfliktinę padėtį, jei jų rinkimų ir rinkimų proceso nepadės užtikrinti rinkimų taikdariai, X. taip pat susirūpinusi dėl to, kad ginkluotų saugumo pajėgų buvimas greta balsavimo punktų, šaulių ginklų ir lengvosios ginkluotės paplitimas ir piliečių ginklavimasis kai kuriose AKR šalyse padidino grasinimus, užpuldinėjimus ir smurtą rinkimų metu ir apsunkino daugelio žmonių balsavimą, Y. manydama, kad moterų, kaip demokratinio proceso subjektų, dalyvavimas AKR ir ES bendradarbiavimo sprendimų priėmime nėra pakankamas ir dėl to būtinos specialios priemonės šiam disbalansui pašalinti, Z. įvertindama tai, kad tokios AKR ir ES valstybės kaip Ruanda, Švedija, Pietų Afrikos Respublika, Uganda ir kt., kurios įveikė moterų atstovavimo nacionaliniuose parlamentuose 30 proc. slenkstį, tai atliko formaliai įtvirtindamos įvairių formų teigiamą diskriminaciją, palankią moterims, AA. įsitikinusi, kad būtinai reikia sukurti pilietinio švietimo, mokymo ir visuomenės informavimo struktūras, skirtas kandidatams, rinkėjams ir rinkimus organizuojantiems darbuotojams, AB. manydama, jog nacionalinės vyriausybės turėtų nustatyti politinių partijų valstybinį finansavimą, siekiant išvengti jų priklausomybės nuo išorinės įtakos ir užkirsti kelią tam, kad partijos būtų priklausomos nuo išorinių finansavimo šaltinių, kurie gali pasinaudoti įtaka siekdami savo specifinių interesų tokiose šalyse ir skatinti korupciją, AC. pripažindama, kad institucinių struktūrų, kuriomis siekiama remti demokratiją, gerą valdymą, taiką bei saugumą, kūrimas ir joms teikiama parama yra laisvų ir teisingų rinkimų ir rinkimų procesų tobulinimo pagrindas, AD. atkreipdama dėmesį, kad kai kuriose AKR valstybėse opozicijos partijoms įvairiais būdais trukdoma laisvai veikti pritraukiant naujus narius, įgyvendinant jų teises į susirinkimų, asociacijų ir žodžio laisvę, Demokratiniai principai ir praktika 1. ragina visas valstybes pripažinti, kad visuotiniu ir slaptu balsavimu grindžiami rinkimai svarbūs kaip vienas iš demokratiją užtikrinančių principų, ir suprasti, kad laisvi ir teisingi rinkimai ir nacionalinių institucijų teisėtumas yra būtina demokratijos sąlyga; 2. patvirtina, kad egzistuoja tarptautinėse ir regioninėse teisės priemonėse išdėstyti visuotiniai demokratiniai principai ir standartai, kuriais turėtų vadovautis valstybės, kuriančios demokratines institucijas ir struktūras; 3. ragina valdžioje esančias vyriausybes užtikrinti sąžiningą konkurenciją tarp politinių partijų ir grupių, siekiant, kad rinkimai atitiktų tarptautinius standartus; taip pat pabrėžia, kad reikia vengti įvairių vėlyvų rinkimų sistemos pakeitimų, pvz., procedūrų pokyčių arba rinkėjų išbraukimo iš sąrašų; 4. ragina valstybes naudoti politinę sistemą — besiremiančią santykinės (absoliučios) daugumos, proporcinio atstovavimo ar mišriomis taisyklėmis — kuri atspindėtų valstybių istorines ir kultūrines sąlygas ir kuria būtų atsižvelgiama į pagrindinius visų piliečių dalyvavimo demokratiniame valdyme principus; 5. ragina valstybes naudoti rinkimų organizavimo modelį, kuris būtų pagrįstas nepriklausomu modeliu ir kuriuo būtų atsižvelgiama į istorinę ir kultūrinę atitinkamos valstybės raidą bei būtų užtikrinami laisvi ir teisingi rinkimai; pabrėžia, kad šios rinkimus organizuojančios institucijos privalo būti nešališkos vyriausybės atžvilgiu ir įdarbinti nepriklausomus ir nešališkus pareigūnus; 6. pabrėžia, kad visuose pasirengimo rinkimams procesuose būtinos priemonės, skirtos užkirsti kelią nesąžiningai naudotis balsavimo teise bei klastoti rinkimus, ir pagrįstomis administracinio darbo sąnaudomis pasiekta kuo aiškesnė ir paprastesnė tvarka, kuria užtikrinama, kad kiekvienas teisę balsuoti turintis asmuo būtų įtrauktas į rinkimų sąrašus; 7. pabrėžia, kad rinkimų procese būtinos priemonės, kuriomis užtikrinama, kad balsuodami žmonės nepatirtų kliūčių ar represijų, ir reikalavimas užtikrinti, kad skaičiuojant balsus nebūtų manipuliuojama ir kad rezultatų nustatymo procesas būtų skaidrus ir viešai prieinamas visais etapais; 8. pabrėžia, kad valstybės institucijų ar trečiųjų šalių vykdomos priemonės, kuriomis sąmoningai bandoma daryti įtaką pasirengimui rinkimams, jų organizavimui, rezultatams, arba bandymas tuos rezultatus klastoti turi užtraukti deramas baudžiamojoje teisėje įtvirtintas nuobaudas; 9. ragina visas valstybes toliau stiprinti moterų, kaip rinkėjų ir kaip kandidačių, vaidmenį politinėje veikloje, nustatant savanoriškas arba konstituciškai nustatytas lyčių kvotas ir sukuriant paskatas moterims tapti kandidatėmis; 10. ragina vyriausybes nustatyti teisinę tvarką, kuri sudarytų sąlygas nepriklausomos, laisvos ir subalansuotos spaudos egzistavimui, užtikrinant, kad valstybės įtaka nebūtų monopolinė arba vyraujanti, ir sudarant palankias sąlygas įvairiai privačiai žiniasklaidai, kurioje nevyrautų viena grupė ar asmuo; 11. ragina politines institucijas masinėje žiniasklaidoje, ypač per televiziją, o dar svarbiau — per radiją, pateikti objektyvią informaciją apie rinkimus, pvz., apie registravimo tvarką, rinkimų sistemas, balsavimo punktų atidarymo laiką ir konkuruojančias partijas ar kandidatus, nes radijas gali pasiekti ir neraštingus bei atokių vietovių gyventojus; mano, kad taip pat svarbu šią informaciją transliuoti vietos ir regioninėmis kalbomis; 12. ragina visas vyriausybes pripažinti tarptautinius žmogaus teisių standartus, be kita ko, susijusius su žodžio ir susirinkimų laisve su parama opozicijos teisėms reikšmingai dalyvauti rinkimų procesuose; 13. ragina visas valstybes sudaryti sąlygas piliečių (ypač tradiciškai visuomenės atstumtų arba mažumų grupių) lygiam dalyvavimui ir politinei lygybei ir organizuoti visapusiškai platų ir visuotinį su rinkimais susijusį mokymą; 14. ragina visas valstybes sukurti teisines priemones, kuriomis, siekiant skatinti politinę konkurenciją, būtų ginamas veiksmingas opozicijos dalyvavimas ir opozicijai būtų suteikta laisvė telktis ir siūlyti alternatyvią politiką; Demokratija ir geras valdymas 15. ragina AKR ir ES valstybes įgyvendinti nacionalinę politiką, kuri remtųsi pagarba demokratijos ir žmogaus teisių vertybėmis, principais ir standartais ir kuria būtų siekiama sukurti teisinę valstybę, būtų užtikrinamas rinkimų procesų skaidrumas, stiprinamas teisės ir saugumo paslaugų veiksmingumas bei kovojama su diskriminacine atskirties politika ir smurtu rinkimų metu; 16. ragina AKR ir ES valstybes, kad lyčių lygybės klausimai būtų įtraukti į nacionalinę politiką nustatant teisės nuostatas, kuriomis būtų įtvirtinta moterims palanki teigiama diskriminacija (kvotos) ir kuriomis būtų užtikrinama, kad tokiomis teigiamos diskriminacijos priemonėmis būtų galima pasiekti, jog mažiausiai 30 proc. su sprendimų priėmimu susijusių pareigų užimtų moterys; 17. ragina valstybes užtikrinti, kad politinėms partijoms skirtuose įstatymuose būtų numatytos esminės nuostatos dėl moterų įtraukimo į partijų rinkimų sąrašus ir tokiose partijose nustatant aiškius reikalavimus būtų skatinama vidaus demokratija; taip pat ragina valstybes užtikrinti, kad mažai lėšų turinčios moterys gautų specialią paramą rinkimų kampanijoms ir kad jos turėtų vienodas galimybes konkuruoti su dažniausiai labiau pasiturinčiais oponentais vyrais; 18. ragina valstybes įsteigti konstituciškai nepriklausomą rinkimų instituciją, kuri nepriklausytų nuo kitų valdžios institucijų nurodymų ir kontrolės ir kuri būtų atsakinga už rinkimų organizavimą, vykdymą bei priežiūrą; rinkimų apygardų ribų nustatymą; rinkėjų sąrašų sudarymą, priežiūrą, pataisymus bei atnaujinimą; prieš balsavimą ir jo metu pateiktų rinkimų skundų svarstymą ir sprendimus dėl jų ir su rinkimais susijusių rinkėjų švietimo programų kūrimą ir vykdymą bei kitas funkcijas; 19. ragina AKR valstybes taikyti griežtas nuobaudas už netinkamą kampanijos lėšų panaudojimą, nesąžiningą rinkimų pažadų naudojimą ir dovanas, kuriomis siekiama daryti esminę įtaką rinkimams, balsų pirkimą, grasinimą smurtu už opozicijos kandidatą ketinantiems balsuoti žmonėms ir rinkimų klastojimą; 20. ragina AKR šalis sukurti nacionalines visų politinių partijų finansavimo sistemas, pagrįstas proporciniu partijų atstovavimu nacionaliniuose parlamentuose ir naudojamas Pietų Afrikos Respublikoje, Namibijoje bei Seišeliuose, be to, ragina AKR valstybes uždrausti išorinį politinių partijų finansavimą; Rinkimų ciklo svarba 21. pabrėžia, kad rinkimai negali būti sėkmingi, jei kreipiamas nepakankamas dėmesys į visus tris rinkimų proceso etapus — laikotarpį prieš rinkimus, rinkimų laikotarpį ir laikotarpį po rinkimų — nes kiekvienas iš šių etapų savaip reikšmingas ir tai turi būti pripažinta; 22. ragina visas valstybes visapusiškai rengtis rinkimams pasitelkiant rinkimus organizuojančią instituciją, kuri stiprintų žodžio laisvę ir partijų laisvę sutelkti ir pritraukti naujus narius; 23. ragina, kad rinkėjų registravimas būtų skaidrus ir apimtų visus piliečius bei sudarytų galimybes plataus masto rinkėjų švietimui; taip pat ragina, kad rinkėjų sąrašai būtų parengiami laiku, siekiant, kad visi piliečiai būtų informuoti apie savo įregistravimą ir kad iki piliečių balsavimo liktų pakankamai laiko pateikti skundams; 24. ragina rinkimus organizuojančias institucijas visais galimais būdais užtikrinti, kad, suteikiant visas galimybes patekti į balsavimo punktus ir skaidriai skaičiuojant ir apibendrinant balsavimo rezultatus, balsavimas vyktų teisingai ir saugiai; 25. ragina kandidatus ir partijas visais galimais būdais užkirsti kelią su rinkimais susijusiam smurtui ir grasinimams; 26. pabrėžia, kad rinkimų stebėtojai turi vadovautis Tarptautinio rinkimų stebėjimo elgesio kodeksu (kuris 2005 m. spalio mėn. pasirašytas JT) ir stebėtojus pakvietusios valstybės turi atkreipti deramą dėmesį į jų rekomendacijas; 27. ragina visas valstybes priimti taisykles, kuriose būtų užtikrintas kuo didesnis rinkimų proceso skaidrumas, skatinti ir remti nešališkų vidaus stebėtojų, atstovaujančių pilietinės visuomenės organizacijoms, dalyvavimą jiems suteikiant leidimus — akreditaciją, kad jie galėtų patekti į visus balsavimo punktus, dalyvautų per balsavimą nuo pat balsavimo punktų atidarymo iki balsų skaičiavimo pabaigos ir pateiktų tvarkos įvertinimą — šiuo atžvilgiu jie turi įsipareigoti išlikti griežtai politiškai nešališki; 28. ragina AKR valstybes suteikti akredituotiems partijos atstovams teisę laisvai patekti į balsavimo punktus nuo pat jų atidarymo iki uždarymo ir per balsų skaičiavimą — šie atstovai privalo elgtis visiškai nešališkai ir nepropaguoti savo partijos; pritaria požiūriui, kad kritinis konkuruojančių politinių jėgų stebėjimas iš esmės sumažinta piktnaudžiavimo ir sukčiavimo riziką; 29. pabrėžia, kad reikia vienodo AKR ir ES atstovavimo pagrindu paskirti JPA rinkimų stebėtojus ir siųsti juos į visas AKR valstybes, kuriose Europos Sąjunga remia demokratinius procesus; taip pat pabrėžia, kad svarbu šias rinkimų stebėtojų delegacijas decentralizuotai siųsti į įvairius miestus ir regionus siekiant susidaryti kuo išsamesnį vaizdą apie tai, kas vyksta; 30. mano, kad būtina rinkimų stebėtojams pateikti instrukcijas apie atitinkamą šalį, jos politinę ir socialinę padėtį; jie į šią šalį turėtų atvykti gana anksti, kad galėtų apie ją sužinoti vietoje ir susipažinti su vietove, už kurią jie atsakingi; išvykti jie turėtų tik tada, kai bus galima numatyti rinkimų rezultatus; tik tada bus galima pateikti patikimą įvertinimą; 31. ragina, kad visuose nacionaliniuose rinkimų įstatymuose būtų numatytos veiksmingų priemonių teikiamos galimybės pateikti protestus ir skundus dėl rinkimų nepriklausomiems teismams ir būtų pripažinta laikotarpio po rinkimų svarba; 32. ragina, kad vyriausybėms, kurios buvo sudarytos po teisėtų, tarptautinius ir regioninius standartus atitinkančių rinkimų, po rinkimų būtų suteikta parama ir kad būtų laikomasi griežtos pozicijos vyriausybių, kurios sudarytos ne po laisvų ir teisingų rinkimų, atžvilgiu; 33. ragina tarptautinę pagalbą teikiančią bendruomenę, ypač Europos Komisiją, organizuoti po rinkimų teikiamą paramą, kuri sustiprintų naujai išrinktas demokratines institucijas, pilietinės visuomenės organizacijas bei nevalstybinius subjektus ir kuri būtų ypač skirta demokratijos įgyvendinimui šalyje stebėti; Taika ir saugumas 34. ragina AKR ir ES valstybes užtikrinti, kad buvusių kovotojų ir nereguliarių pajėgų nuginklavimui, demobilizavimui ir reintegravimui būtų teikiama pirmenybė visose atkūrimui po konfliktų skirtose programose, taip užtikrinant saugumą ir išvengiant prievartos pasirengimo demokratinėms reformoms laikotarpiu, kai vykdomi rinkimai; 35. ragina valstybes, o ypač AKR ir ES valstybes, remti ir stiprinti Nairobio protokolo dėl šaulių ginklų ir lengvosios ginkluotės įgyvendinimą ir stebėjimą, siekiant užtikrinti, kad šie ginklai nebūtų naudojami rinkimų eigoje priešininkams ir rinkėjams įbauginti; 36. ragina AKR ir ES sukurti priemones, kuriomis būtų užtikrinama, kad rengiantis rinkimams ir po rinkimų tokios konfliktų paliestos valstybės kaip Kongo Demokratinė Respublika, Ruanda, Siera Leonė ir Liberija būtų paremtos išdėstant taikos palaikymo pajėgas, siekiant įtvirtinti taiką ir saugumą atliekant šiose šalyse demokratines reformas; AKR ir ES partnerystė 37. ragina ES sukurti centrą, kuris būtų naudojamas koordinuojant paramą demokratizacijai ir rinkimų vykdymo (stebėjimo) pagalbą; taip pat ragina ES reikšti vieningą poziciją demokratijos ir su rinkimais susijusiais klausimais; 38. rekomenduoja, kad siekiant kuo didesnio ES veiksmingumo ir pajėgumo demokratijos ir rinkimų vykdymo (stebėjimo) pagalbos klausimais visos trys ES institucijos atliktų apibrėžtus ir vienas kitą papildančius vaidmenis; 39. pripažįsta demokratijos svarbą ilgalaikio ekonomikos vystymosi sėkmei ir užkertant kelią (smurtiniams) konfliktams; 40. pripažįsta Europos Komisijos atliktą rinkimų stebėjimo darbą ir pabrėžia svarbų vaidmenį, kurį atliko EP nariai, dalyvaudami ES rinkimų stebėjimo delegacijose, bei pareiškia norą tęsti jau pradėtą glaudų bendradarbiavimą; 41. pabrėžia, kad svarbu, jog EB politika būtų aiškiai nuosekli, vertinant rinkimus kaip tęstinį procesą ir suderinant rinkimų stebėjimą ir jų vykdymo pagalbą, siekiant išvengti pažeidimų viso rinkimų ciklo metu; 42. ragina ES ir AKR šalis veikti bendrai ir stiprinti bendradarbiavimą demokratijos vystymo ir rinkimų procesų srityse; taip pat rekomenduoja padidinti AKR ir ES jungtinių misijų skaičių, ypač demokratizacijos srityje; 43. ragina ES ir AKR valstybes remti bendradarbiavimą su kitomis tarptautinėmis organizacijomis, nevalstybiniais subjektais, nevyriausybinėmis organizacijomis, pilietine visuomene, vietos valdžios institucijomis ir pilietinės visuomenės judėjimais, siekiant pagerinti arba sustiprinti paramą demokratiniam valdymui; 44. ragina valstybes apmokyti rinkimus organizuojančius darbuotojus ir parlamentų administratorius ir didinti jų gebėjimus (taip pat remti ir stiprinti politines partijas); 45. ragina gerbti ir užtikrinti nepalankiose sąlygose esančių ir visuomenės atstumtų grupių, pvz., neįgaliųjų, tautinių ir kitų mažumų bei perkeltųjų asmenų, lygias galimybes balsuoti ir pilietines (politines) jų teises; Pilietinės visuomenės vaidmuo 46. rekomenduoja vykdyti aukšto lygio mokymo veiklą, kuri būtų skirtą pilietinei visuomenei, nacionaliniams parlamentams, Visos Afrikos Parlamentui ir rinkimus organizuojantiems darbuotojams ir kuri turėtų būti atliekama iš anksto, nuolat, o ne prieš pat rinkimų laikotarpį; 47. ragina valstybes remti ilgalaikę politiką, kuria siekiama gerinti šalių gebėjimus vykdyti rinkimus ir įtvirtinti demokratiją; 48. ragina valstybes stebėti rinkimų procesus, jei esama sąlygų surengti demokratinius rinkimus ir jei dėl tokio stebėjimo kreipiasi atitinkamos šalys, siekiančios užtikrinti, kad rinkimai būtų laisvi ir teisingi, ir remti iniciatyvas, kuriomis teikiama rinkimų vykdymo pagalba, geriau planuojant ir įgyvendinant atliekamą veiklą; 49. paveda pirmininkams perduoti šią rezoliuciją AKR ir ES ministrų tarybai, Afrikos Sąjungos komisijai, Visos Afrikos Parlamentui ir nacionaliniams bei regionų parlamentams, Europos Komisijai, Tarybai pirmininkaujančiai šaliai ir Afrikos Sąjungai. [1] Šią rezoliuciją AKR ir ES jungtinė parlamentinė asamblėja patvirtino 2007 m. lapkričio 22 d. Kigalyje (Ruanda). [2] OL L 317, 2000 12 15, p. 3. [3] OL L 287, 2005 10 28, p. 4. [4] OL C 131E, 2003 6 5, p. 147. [5] OL C 343, 2001 12 5, p. 270. [6] OL C 103E, 2004 4 29, p. 550. [7] OL C 293E, 2006 12 2, p. 316. --------------------------------------------------